ΜΙΑ ΠΡΩΤΟΤΥΠΗ ΚΩΜΙΚΗ ΣΕΙΡΑ ΤΟΥ NETFLIX
Καλώς ήρθατε, καριολάκια, στο Μπινελίκι και την Ιστορία του.
Ένιωσα κάπως παράξενα που είπα τη λέξη "καριολάκι",
μια που ευελπιστώ να είμαι ο απόλυτος τζέντλεμαν.
Ευτυχώς, υπάρχουν πολλοί τρόποι να πεις κάτι ανάλογο,
χωρίς να προσβάλλεις άμεσα μια γυναίκα.
Για παράδειγμα, μπορώ να πω
"Όλοι γκρινιάζουμε σαν καριολάκια για τα αεροπλάνα.
Αν το σκεφτείς, όμως, είναι μεγάλη καριολιά!"
-Πέτα! -Δεν μπορώ!
ΑΔΙΣΤΑΚΤΑ ΠΡΟΣΩΠΑ
Πέτα, καριόλη!
Και πάλι, δεν μπορούμε να αρνηθούμε ότι η λέξη έχει μεγάλη δύναμη,
και μαζί της φέρνει και μεγάλη ευθύνη.
ΕΙΣΑΙ ΚΑΡΙΟΛΑ
Είναι βρισιά.
Είπα "Μωρή καριόλα, είμαι ο άντρας του σπιτιού".
Τη λένε για γυναίκες "ανεξέλεγκτες, φωνακλούδες, ισχυρογνώμονες".
Δεν το έχουν πει μπροστά μου.
Καριόλα!
Κρυφά, μάλλον.
Μπορεί να είναι μισογυνιστική λέξη, που πληγώνει, κάνει κακό.
Είπες καριόλα τη γυναίκα σου;
Ντάριλ; Μα πού πήγαν;
Θα έλεγα σε κάθε στρέιτ άντρα να μην πει ποτέ μια γυναίκα καριόλα.
Δεν λέω τη λέξη. Λέω "η λέξη από Κ".
Μ' αυτήν αποδυναμώνεις αλλά και ενδυναμώνεις.
Ναι, εγώ με λέω καριόλα. Οι φίλες μου με λένε καριόλα.
Και η γιαγιά μου μπορεί να με πει καριόλα, αν θέλει.
Αλλά αν με πει καριόλα άντρας,
θα του κάψω το γαμημένο το σπίτι.
Ελάτε μαζί μου σ' ένα ταξίδι εξερεύνησης της λέξης,
της προέλευσης και του αντίκτυπού της.
ΕΠΑΝΑΣΤΑΣΗ
ΧΥΔΑΙΟ
ΚΑΚΗ ΓΛΩΣΣΑ
ΑΙΣΧΡΟ
"Καριολάκι".
Μπορεί να είναι σεξιστικό, ρατσιστικό, ενδυναμωτικό, προσβλητικό, αστείο.
Αυτή η λέξη τα κάνει όλα.
ΠΩΣ ΧΡΗΣΙΜΟΠΟΙΕΙΤΑΙ Η ΛΕΞΗ;
Σήμερα η λέξη "καριόλα" χρησιμοποιείται για διάφορους λόγους.
Λέγεται ακόμη ως βρισιά κατά των γυναικών.
Για να διασύρει τις γυναίκες.
Παλιοκαριόλα!
Λέγεται για να μειώσει τις γυναίκες.
Θέλει να γίνω καριολάκι και να παίρνω πίπες.
Λέγεται ακόμη για μια κακιά ή κυριαρχική γυναίκα.
Ποια άκαρδη καριόλα θα το έκανε αυτό σε κάποιον που αγαπάει;
Με λένε Μιρέιγ Μίλερ-Γιανγκ και είμαι καθηγήτρια
φεμινιστικών σπουδών στο UC στη Σάντα Μπάρμπαρα.
Και ειδικεύομαι στη σεξουαλικότητα και τη φυλή.
Το "καριόλα" αποδυναμώνει τις γυναίκες.
Όταν λες κάποια καριόλα, θες να πάρεις τη δύναμή της
και τη φωνή της, να το βουλώσει.
Στις γυναίκες δεν αρέσει το "καριόλα" επειδή είναι πολύ απαξιωτικό.
Μας τιμωρεί επειδή υποστηρίζουμε τον εαυτό μας.
ΜΠΕΝΤΖΑΜΙΝ ΜΠΕΡΓΚΕΝ ΣΥΓΓΡΑΦΕΑΣ
Αν κάποιος πει καριόλα μια γυναίκα, είναι προφανώς δυσφημιστικό.
Αν πει έτσι έναν άντρα…
Είσαι ένα βρόμικο καριολάκι και θα σ' έπρηζα.
…είναι μειωτικό για τον άντρα. "Είσαι κακός".
Αλλά κακός με έναν τρόπο σαν γυναίκα.
Έτσι, προσβάλλει τον άντρα και τις γυναίκες γενικά.
Γιατί είναι κακό να είσαι γυναίκα.
Βασικά, είναι λέξη-μπαλαντέρ. Τους χτυπάει όλους.
Η ΚΑΡΕΝ ΕΙΝΑΙ ΚΑΡΙΟΛΑ
Όταν ακούτε τη λέξη "καριόλα",
τι σας έρχεται στο μυαλό;
Καλά, μην πείτε φωναχτά το όνομά της. Μπορεί και να μην είναι γυναίκα.
Και οι άντρες είναι καριολάκια, όταν θέλουμε να τους ευνουχίσουμε.
Αλλά πώς έγινε αυτή η λέξη
η πιο συχνή έμφυλη προσβολή της αγγλικής γλώσσας;
ΠΩΣ ΕΓΙΝΕ ΠΡΟΣΒΟΛΗ;
Είναι πολύ παλιά λέξη.
Η αγγλική λέξη χρησιμοποιείται από το 1000 μ.Χ. Είναι χιλίων ετών.
Προέρχεται από μια παλιά αγγλική λέξη για τη σκύλα.
Κάποια στιγμή όταν ήμασταν μικροί,
όποτε συναντούσαμε θηλυκό σκύλο,
λέγαμε "Δες τη σκύλα".
Και λέγαμε "Δεν θα πάω φυλακή γι' αυτό! Αυτό σημαίνει η λέξη!"
Συμπαθώ τα σκυλιά.
Οπότε, δεν με ενοχλεί. Εντάξει είναι το "σκύλα".
Έχω μια σκύλα.
Κυριολεκτικά. Είναι θηλυκό, αλλά δεν τη λέω ποτέ έτσι.
Τη λέω βρομόμουνο.
Όμως η εξέλιξη από το σκύλο στη γυναίκα
είναι μόνο η αρχή αυτής της περίπλοκης ιστορίας.
Στην ιστορία του "καριόλα" στα αγγλικά, πιστεύουμε
ότι συνδέεται με το "σκύλα" για ανθρώπους
μέσω της ιδέας του οίστρου των σκύλων.
Το βλέπεις να αποκτά νέα σημασία
γύρω στο 1400.
Η έννοια της σκύλας σε οίστρο,
αν βάλεις και τη λογοπαίγνιο και το αστείο εντός κάποιων κύκλων.
Τότε, βλέπεις εύκολα πώς παίρνει την έννοια της καριόλας
για τις γυναίκες που θεωρούνταν ανήθικες
ή που θέλουν πολύ σεξ.
Και από εκεί εξελίσσεται και παίρνει την άλλη σημασία
για μια γυναίκα που είναι ανεξέλεγκτη.
Μιλάει πολύ, είναι πολύ επίμονη, πολύ πεισματάρα.
Αυξάνεται η χρήση του "καριόλα"
με το Κίνημα των Σουφραζετών τον 20ό αιώνα,
και αργότερα κατά το δεύτερο κύμα του φεμινισμού.
Τη δεκαετία του '60 και του '70 αυξάνεται πολύ η χρήση του.
Και η λέξη "καριόλα" χρησιμοποιείται συγκεκριμένα για φεμινίστριες,
επειδή "Εσείς το λέτε, μπορούμε να σας λέμε καριόλες".
Με τον καιρό ο ορισμός του "καριόλα"
επεκτάθηκε και συμπεριλαμβάνει οποιαδήποτε γυναίκα αντιπαθούμε.
Σεξιστική βρισιά.
ΠΩΣ ΝΑ ΑΠΟΦΥΓΕΙΣ ΝΑ ΣΕ ΠΟΥΝ ΚΑΡΙΟΛΑ;
Δεν είναι περίπλοκο να το αποφύγεις.
Αρκεί… να μη χαμογελάς, να μη μιλάς.
Να μην είσαι πολύ όμορφη. Να μη ζητάς τον υπεύθυνο σε εστιατόριο.
Να μην απορρίψεις άντρα.
Μην περπατάς με αυτοπεποίθηση.
Μην έχεις δουλειά. Μη μένεις σπίτι με τα παιδιά.
Μη μιλάς δυνατά. Μη μένεις σιωπηλή.
Μη φέρεσαι άσχημα. Μην υπερασπίζεσαι τον εαυτό σου.
Να είσαι μέλος του Κογκρέσου. Να μην είσαι.
Μη σηκώνεσαι όρθια.
Μην κάθεσαι.
Μην οδηγείς. Μη θίγεσαι. Ποιήτρια έγινα;
"Σκύλα.
Θηλυκός σκύλος".
Καμία αναφορά στο πώς το χρησιμοποιεί το 99,99% των ανθρώπων.
Από ποια χρονιά είναι; Απ' το 1885; Όχι. Από το 2015.
Ακριβώς.
Το λεξικό Merriam-Webster δεν είχε το "σκύλα" στην κατηγορία "προσβλητικό"
μέχρι την ίδια χρονιά που πρόσθεσε τη λέξη "twerk".
ΛΕΞΙΚΟ
Ο λεξικογράφος δεν προσθέτει μόνο νέες λέξεις.
Φροντίζει επίσης ώστε οι υπάρχουσες λέξεις στο λεξικό
να έχουν όλες τις σημασίες με τις οποίες τις λέμε.
Όταν δούλευα στο Merriam-Webster, πρόσεξα ότι το λήμμα "σκύλα"
σε ένα απ' τα λεξικά μας δεν ήταν σε κατηγορία.
Έλεγε μόνο ότι η λέξη "σκύλα"
σήμαινε "θηλυκό σκύλο" και "αυταρχική γυναίκα".
Δεν έλεγε ότι είναι προσβλητική λέξη.
Δεν έλεγε ότι είναι επικριτική ή υποτιμητική λέξη.
Αυτό με έκανε να ρουφηχτώ στο λήμμα "σκύλα"
και να μάθω πώς έγινε και δεν ήταν σε κάποια κατηγορία στο λεξικό.
Τώρα είναι. Την έβαλα.
ΠΡΟΣΒΛΗΤΙΚΗ ΛΕΞΗ
Καιρός ήταν ν' αναγνωρίσει το λεξικό την αληθινή σημασία της.
Επί πάνω από 1.000 χρόνια τη λέμε για ανθρώπους που δεν συμπαθούμε.
Οπότε, ας τιμήσουμε κι ας θυμηθούμε μερικές καριόλες άλλων εποχών!
Νεφερτίτη, βασίλισσα του Κεμέτ, 14ος αιώνας π.Χ.
Διάσημη καριόλα βασίλισσα.
Γνωστή ως μια απ' τις πιο απεχθείς γυναίκες στην ιστορία.
Ελίζαμπεθ Μπάθορι. Διάσημη τρελή καριόλα.
Ευγενής της Ουγγαρίας,
που σκότωσε πιο πολλούς κι απ' τον Δράκουλα του Μπραμ Στόκερ.
Αλλά εκείνη δεν το καυχιέται.
Λίζι Μπόρντεν.
Διάσημη καριόλα που σκότωνε με τσεκούρι και αθωώθηκε.
Γαμάτο αυτό.
Άννα Γουίντουρ.
Θρυλική εκδότρια της Vogue. Σκληρή καριόλα.
ΜΠΟΡΟΥΜΕ ΝΑ ΞΑΝΑΠΑΡΟΥΜΕ ΜΙΑ ΒΡΙΣΙΑ;
Το "καριόλα" είναι απ' τις λίγες βρισιές
που είναι υπό ανάκτηση.
Η ανάκτηση της γλώσσας έχει στόχο την ενδυνάμωση των γυναικών
μέσω των εμπειριών καταπίεσης και διάκρισης εναντίον τους.
Οι φίλες μου μπορούν να με λένε καριόλα, αν το λένε με τρυφερό τρόπο.
Αν πάρω προαγωγή, ας πούμε, και κάποια πει "Να τη, η καριόλα, ναι!"
Θυμάμαι την πρώτη φορά που είπα κάποιες γυναίκες "καριόλες" σε παράσταση.
Κάποιος μου είπε "Πες τες καριόλες. Θα ξετρελαθούν".
Είπα "Αποκλείεται". Και ξετρελάθηκαν.
"Οι καριόλες μου".
"Ναι. Φωνάξτε, καριολάκια!"
Όταν έβρισκα τον φεμινισμό μου,
έλεγα "Δεν θα ξαναπώ ποτέ 'καριόλα',
και δεν θ' αφήσω κανέναν άλλον να το λέει ή να αποκαλεί έτσι κάποιον".
Και τώρα είναι απ' τις λέξεις που λέω πιο πολύ.
Είναι δυνατή, είναι φεμινιστική, είναι σέξι, είναι αντιδραστική.
Μαζί με άλλες λέξεις, γίνεται καλύτερη ή χειρότερη.
Τη χρειαζόμαστε. Είναι σημαντική για τη γλώσσα.
Μην τη βγάλετε.
Λες τον εαυτό σου καριόλα.
-Είμαι καριόλα. -Μεγάλη καριόλα.
Είμαι καριόλα.
Οι άλλοι που σε ακούνε θα σκεφτούν
"Μάλλον δεν είναι κακή λέξη".
Σε λένε καριόλα όταν κάνεις έναν άντρα να καταλάβει
ότι αυτός είναι καριολάκι.
Τι καριολάκι που είσαι!
Νομίζω πως οι βρισιές έχουν μια παράξενη μαγεία.
ΜΟΥΣΙΚΟΣ, ΚΩΜΙΚΟΣ ΟΠΕΝ ΜΑΪΚ ΙΓΚΛ
Μόνο αυτοί στους οποίους στοχεύουν
έχουν δικαίωμα να τις μετατρέψουν σε κάτι άλλο.
Το "καριόλα" είχε κάποια άνιση,
όχι ακριβώς αρνητική χρήση τον 20ό αιώνα.
Ο Έρνεστ Χέμινγουεϊ έλεγε έτσι τη μαμά του αναφερόμενος στη δύναμή της.
Για τον Χέμινγουεϊ το "καριόλα" ήταν διαχωρισμός των αντρών και των γυναικών.
Ας πούμε, οι άντρες είναι αυτοί και οι γυναίκες γίνονται καριόλες.
ΕΛΒΙΣ ΜΙΤΣΕΛ ΚΡΙΤΙΚΟΣ ΤΑΙΝΙΩΝ
Είναι και ο συνδυασμός του ιερού και του χυδαίου.
Ήταν καριόλα θεά.
Έκανε δική του αυτή τη χρήση και χρησιμοποιούσε τη λέξη
για να δηλώσει ότι σε έβλεπε,
ότι είχες δύναμη και ότι τον ενθουσίαζες με κάποιο τρόπο.
Η καριόλα είναι καριόλα.
Ήταν πολύ αφοσιωμένος στην ιδέα
του να δώσει την υπεροχή στο ιδανικό της αμερικανικής αρρενωπότητας,
που τίποτα άλλο δεν το έφτανε.
Και εννοώ την αμερικανική αρρενωπότητα του λευκού άντρα.
Όλα τα άλλα ήταν, στην καλύτερη περίπτωση, υποδεέστερα.
Αν ήσουν τυχερή, ήσουν καριόλα θεά.
Έβαλε το "καριόλα" με το "θεά", κι έτσι το "καριόλα θεά"
σήμαινε οτιδήποτε άλλαζε και δεν ελεγχόταν.
Η μοίρα λεγόταν συχνά καριόλα θεά.
Αλλά αυτές οι χρήσεις
γίνονταν από άντρες. Από αυτούς που έλεγαν το "καριόλα" ως βρισιά.
Οπότε, δεν είναι ανάκτηση.
Είναι μοτίβο χρήσης στο οποίο μπορεί να πατήσει η ανάκτηση.
Από τα πρώτα παραδείγματα γυναικών που έπαιρναν δύναμη
από τη χρήση της λέξης ήταν στη μουσική.
Τις βρισιές τις χρησιμοποιούμε στην κοινότητα των μαύρων εδώ και γενιές.
Στις γωνιές στον δρόμο, στα τζαζ κλαμπ.
Ακόμη και τις δεκαετίες του '20 και του '30,
ήταν καταφύγιο όπου οι άνθρωποι έλεγαν ό,τι ήθελαν.
Και μέρος όλου αυτού
ήταν οι γυναίκες που έλεγαν το "καριόλα" και ζούσαν τη σεξουαλικότητά τους.
Ένα παράδειγμα είναι η Λουσίλ Μπόγκαν.
Ξέρουν πως είμαι καριόλα απ' τη Βαλτιμόρη
Όποιος είναι λάτρης των μπλουζ την ξέρει κι έχει τραγουδήσει τραγούδια της.
Ο τελευταίος στίχος στο "Start Me Up" των Rolling Stones,
"Και νεκρό ανασταίνεις",
είναι φόρος τιμής στο "When the Cows Come Home" της Μπόγκαν.
Γάμα μου τον πούτσο, ρούφα μου τον πούτσο Μωρό μου, μέχρι να γυρίσουν οι αγελάδες
Σου 'ρχόταν ν' ανάψεις τσιγάρο
μετά από τραγούδι της Μπόγκαν.
Έκανε εντελώς δικό της το ποια ήταν,
σου έλεγε ποια ήταν, σου έλεγε τι μπορούσε να κάνει.
Αν ρουφήξεις το μουνί μου, μωρό μου Θα σου ρουφήξω το καυλί
Θα σ' το κάνω, αγάπη μου Μέχρι να σε κάνω να χεστείς
Από ποια χρονιά είναι;
Σαν να ακούω τη γιαγιά μου σε τσόντα.
Και η Cardi B θα κοκκίνιζε μ' αυτά!
Αν το "καριόλα" σήμαινε "ασύδοτη", η κυρία ήταν καριόλα!
Τσάκισέ με μέχρι να έρθει το αύριο
Η ανάκτηση του "καριόλα" ξεκινάει
πραγματικά τη δεκαετία του '60.
Το 1968 η Τζο Φρίμαν εκδίδει το The Bitch Manifesto,
για το τι σημαίνει να είσαι καριόλα και να ζεις ως καριόλα.
Στη δεκαετία του '90 και του 2000
η λέξη αρχίζει να χρησιμοποιείται θετικά στην τηλεόραση και στη μουσική.
Το τραγούδι "Bitch" της Μέρεντιθ Μπρουκς
ήταν πολύ συναρπαστικό.
"Είμαι καριόλα, ερωμένη, παιδί, μητέρα,
είμαι αμαρτωλή, είμαι αγία,
είμαι η κόλασή σου, το όνειρό σου, δεν είμαι τίποτα ενδιάμεσο".
Είναι ευφυές τραγούδι.
Δεν θα το έγραφα στα 19 μου.
Έλεγες τη λέξη και οι γονείς δεν μπορούσαν να θυμώσουν
επειδή "Το λέει το τραγούδι!"
Αν δεν θες να σε λένε καριόλα, μην ακούς ραπ ή ροκ από τη δεκαετία του '90.
Η περισσότερη ραπ της δεκαετίας του '90 και του 2000
ήταν ανδροκεντρική.
Νομίζω πως δείχνουμε πολλή επιείκεια στο χιπ-χοπ
σχετικά με τη χρήση τέτοιας γλώσσας.
Οποιοδήποτε τραγούδι με τον Snoop Dog και τον Tupac.
"Τη χτυπάω την καριόλα…"
Γιατί μου 'ρθε αυτό; Αυτό είναι σκληρό.
Δεν εγκρίνω αυτό το τραγούδι. Είναι απαίσιο, κακό!
Οι άντρες με τη λέξη "καριόλα" διεκδικούν ισχύ επί των γυναικών.
Απ' αυτή την άποψη, συχνά είναι μισογυνιστικό.
Πολλοί στίχοι του χιπ-χοπ είναι πολύ ταπεινωτικοί.
Η λέξη από Κ, καμιά φορά σίγουρα είναι ταπεινωτική.
Κάποιους που κανονικά δεν δέχονται τέτοιου είδους γλώσσα
σε άλλα μέσα ή σε άλλες συζητήσεις, δεν τους ενοχλεί στο χιπ-χοπ.
Το ότι δεν τους ενοχλεί με κάνει να νιώθω άβολα.
Αναρωτιέμαι αν υποβόσκει κάποιος ρατσισμός στο ότι δεν τους ενοχλεί.
Δεν είμαι τύπος που ταπεινώνει τις γυναίκες.
Μερικές φορές λες ότι έτσι είναι το χιπ-χοπ.
Θα ήθελα να ζητήσω από τον κόσμο να μην το κάνει αυτό.
Οι γυναίκες από νωρίς στο χιπ-χοπ…
διεκδικούν τη θέση τους.
Υπάρχει έκκληση για ανάκτηση του "καριόλα" στο φεμινιστικό ραπ της δεκαετίας του '90.
Αυτό του δίνει ώθηση.
Η πιο παλιά ανάμνησή μου μ' αυτό είναι το "U.N.I.T.Y" της Queen Latifah.
Έχει έναν πολύ δυνατό στίχο, που λέει
"Ποια λες καριόλα;"
Έλεγα "Ναι!" Ήμουν πολύ μικρή αλλά ήξερα ότι δεν είναι σωστό.
Από την Queen Latifah μέχρι σήμερα, η χρήση του "καριόλα" έχει εξελιχτεί.
Μου αρέσει όταν κάποιος με λέει θυμωμένα καριόλα,
γιατί σημαίνει ότι υποστήριξα τον εαυτό μου.
Έκανα τεστ DNA και τελικά Είμαι 100% εκείνη η καριόλα
Η Lizzo λέει πως είναι 100% εκείνη η καριόλα.
Αν έλεγε πως ήταν 100% καριόλα, θα ήταν αρνητικό.
Να είσαι καριόλα είναι κακό, αλλά "εκείνη η καριόλα" είναι καλό.
Ήρθε το αποτέλεσμα του τεστ DNA μου
και είμαι 92% εκείνη η καριόλα,
και 8% συμπονετική, ευγενική και τρυφερή,
και γλυκιά και πολύ γοητευτική.
Είμαι 50% εκείνη η καριόλα. Τέλεια.
Είμαι 30% μια πουτάνα.
Και 20% Τσέροκι.
Θεέ μου, δεν είχα ιδέα! Τι ωραία!
Η ανάκτηση της λέξης γίνεται και για τους γκέι άντρες.
Παίρνουν μια λέξη με την οποία τους έκαναν κακό
και τη μετατρέπουν σε έναν τρόπο καλλιέργειας κοινότητας και φιλίας.
Με έλεγαν συνέχεια καριολάκι όταν ήμουν μικρός.
Ήταν εναλλακτική βρισιά για πολλούς που δεν ήθελαν να με πουν αδερφή.
Στην κοινότητα των γκέι αντρών
τα τελευταία 40 χρόνια έχει πάρει ιδιαίτερη θέση,
λέγεται για πλάκα ως τρυφερός όρος για έναν άλλον ομοφυλόφιλο.
Είναι σαν να λες "Σε αναγνωρίζω".
"Περάσαμε τις ίδιες μαλακίες όταν μεγαλώναμε.
Σε έλεγαν καριολάκι, όπως κι εμένα".
Από τους γκέι φίλους μου,
πολλοί είναι γκέι άντρες που λατρεύουν τις γυναίκες,
και τα ινδάλματά τους είναι γυναίκες.
Οι καλύτεροί μου φίλοι είναι καριολάκια. "Μωρή, τα πήγες τέλεια".
"Μωρή, βελτιώνεις τον χώρο εργασίας σου επειδή πας εκεί, καριολάκι".
Είναι τέλειο όταν ένας γκέι άντρας σε λέει καριόλα.
Η λέξη "καριόλα" έχει κάνει ενδιαφέρον ταξίδι
καθώς εξελισσόταν ο φεμινισμός.
Γίνεται εσωτερική συζήτηση για το πώς να την ανακτήσουμε.
Έχω γιο και κόρη, και το λένε συνέχεια.
"Μωρή!" Έτσι λένε τους φίλους τους.
Εγώ τη θεωρώ ακόμα κακή λέξη και κάτι που δεν λες τις γυναίκες.
Ενοχλεί μια μεγαλύτερη γενιά,
που νιώθει ότι έπρεπε να παλέψει για να έχει σεβασμό
και πως η λέξη "καριόλα" στο κάτω κάτω είναι ασέβεια.
Δεν νομίζω πως θα το ανακτήσουμε πλήρως ποτέ,
γιατί ο κόσμος ανήκει στους άντρες.
Θα λέμε ότι το ανακτήσαμε,
αλλά αυτοί θα κάνουν αντρο-πηγαδάκι και θα το λένε μεταξύ τους.
Αλλά άνθρωποι σαν τη Lizzo κι εμένα προσπαθούμε να του δώσουμε θετική χροιά.
ΟΙ ΚΑΛΥΤΕΡΕΣ ΚΑΡΙΟΛΕΣ
Οπότε, πού βρισκόμαστε με τη λέξη "καριόλα";
Μπορούμε να τη λέμε ή όχι;
Μπορεί να το ξεκαθαρίσει κάποιος;
ΤΑ ΣΥΜΦΡΑΖΟΜΕΝΑ ΕΙΝΑΙ ΤΟ ΚΛΕΙΔΙ;
Η ανάκτηση έχει να κάνει με έναν τομέα της γλωσσολογίας, τη σημειολογία.
Δηλαδή, ποια είναι η πρόθεση του ομιλητή
και η ανταπόκριση του ακροατή.
Το "καριόλα" μπορεί να σημαίνει κάτι όταν το λέει ένα άτομο
σε ένα πλαίσιο, προς έναν συγκεκριμένο ακροατή,
και το εντελώς αντίθετο όταν το λέει το ίδιο άτομο,
στο ίδιο πλαίσιο, σε άλλον ακροατή.
Μπορεί να πω σε καλή μου φίλη
"Μωρή, πρέπει να σου πω".
Αλλά αν μια γυναίκα που δεν ξέρω
έρθει να κουτσομπολέψουμε και πει "Μωρή…"
αμέσως θα πω "Δεν σε ξέρω".
Μπορούμε να το λέμε η μία στην άλλη,
και να παίρνουμε δύναμη απ' αυτήν,
αλλά δεν είναι λέξη που θα μπορούν ποτέ να μας λένε οι άντρες
και να λέμε "Αχ, σ' ευχαριστώ, Τζον!"
Μου φαίνεται πως το "καριόλα" δεν είναι λέξη.
Είναι μια στιγμή, μια εμπειρία.
Άλλες βρισιές όπως το "σκατά, το "γαμώ", το "διάολε",
είναι αντιδραστικές και καθολικές.
Το "καριόλα" μπορεί να χρησιμοποιηθεί σαν όπλο.
Και είναι προσωπικό.
Το χρησιμοποιώ ακόμη,
αν και πολύ λιγότερο απ' ό,τι παλιά.
Η γλώσσα είναι μοτίβο, κι αν έχεις μάθει το μοτίβο
του "καριόλα" ως βρισιά κατά των γυναικών,
θέλει πολλή συνειδητή προσπάθεια να ξε-μάθεις το μοτίβο,
ακόμη κι αν απευθύνεται σ' εσένα η βρισιά.
Αντί να λέω "καριόλα", αναφέρομαι στις γυναίκες ως "βασίλισσες".
Αλλά το "καριόλα" έχει άλλο αντίκτυπο.
Αν ξεσπάσει τσακωμός σε πτήση,
θα πεις "Μωρή, πλακώθηκαν".
Δεν θα πεις "Βασίλισσα, πλακώθηκαν". Δεν ταιριάζει.
Καταλαβαίνεις; Πρέπει να μπορείς να τα διακρίνεις.
Αν κάνω ποτέ κόρη,
θα προτιμούσα να αυτοπροσδιορίζεται ως καριόλα απ' ό,τι ως καλό κορίτσι.
Δηλαδή, μάλλον το ιδανικό θα ήταν να είναι καλή καριόλα.
Σαν τη Μαλάλα.
Στο ομαδικό τσατ με 11 γκέι άντρες,
που οι εφτά με μισούν και οι τρεις είναι φίλοι μου,
θα συνεχίσω να το λέω; Ναι, πιθανότατα.
Η λέξη "καριόλα" έχει κάνει ταξίδι. Από τη σημασία της σκύλας,
στη γυναίκα που είναι τσουλί,
και τώρα σε μια υπέροχη γυναίκα σαν εμένα.
Μ' αρέσει! Έκανε ταξίδι. Έχει μεγαλώσει. Ανάπτυξη είναι.
Αυτό είναι ανάπτυξη. Μπράβο σου, καριολάκι.
Ξεκίνησες σκύλα και τώρα είσαι η Cardi B.
Μπράβο σου!
Υποτιτλισμός: Σύλβια Τσάτσαρη